techiaith/cofnodycynulliad_en-cy huggingface dataset:
English: Thank you. I am aware of the press interest to which you refer and also of the Deputy Minister for Climate Change's comments. There is a significant amount of work going on in relation to clean air zones, and, obviously, the A470 is one of those areas. There were some surveys undertaken that were completed at the end of August - so, just a couple of weeks ago - so I know that, at the time when, obviously, these have been assessed, the results will be reviewed and then shared with the Minister and Deputy Minister. At the moment, there are no intentions to implement clean air zones at either location, but there will be detailed investigations and, obviously, the Ministers will make a statement at the appropriate time.
Welsh: Diolch. Rwy'n ymwybodol o ddiddordeb y wasg yr ydych chi'n cyfeirio ato ac o sylwadau'r Dirprwy Weinidog Newid Hinsawdd. Mae cryn dipyn o waith yn digwydd o ran parthau aer glân, ac, yn amlwg, mae'r A470 yn un o'r ardaloedd hynny. Fe gynhaliwyd rhai arolygon ac fe gafodd y rhain eu cwblhau ddiwedd mis Awst - felly, ychydig wythnosau 'nôl - felly fe wn i, pan y cafodd y rhain, yn amlwg, eu hasesu, fe gaiff y canlyniadau eu hadolygu ac yna eu rhannu gyda'r Gweinidog a'r Dirprwy Weinidog. Ar hyn o bryd, nid oes unrhyw fwriad i weithredu parthau aer glân yn y naill leoliad na'r llall, ond fe fydd yna ymchwiliadau manwl ac, yn amlwg, fe fydd y Gweinidogion yn gwneud datganiad ar yr adeg briodol.
English: Trefnydd, I rise to request a statement from the Minister for Climate Change with regard to the Welsh Government's roads review. Recent correspondence obtained from the Deputy Minister for Climate Change appears to suggest now that the administration is progressing the statutory process for junctions 15 and 16 on the A55 despite the possibility that the works could actually be scrapped by the roads review panel. The update also appears to contradict the Deputy Minister's statement made earlier this year that he was freezing all new road projects in Wales. Consecutive Welsh Governments have actually repeatedly dragged their feet on pushing forward these proposed improvement works, which has left my residents and businesses in Dwygyfylchi, Penmaenmawr and Llanfairfechan in limbo. It simply cannot be right that the Welsh Government are progressing a statutory process for these junctions, spending more taxpayers' money, only for a roads review panel to then potentially come and scrap the entire project. So, with this in mind, I'm calling now for a statement from the Minister to clarify what is a ridiculous situation. Diolch.
Welsh: Trefnydd, rwy'n codi i ofyn am ddatganiad gan y Gweinidog Newid Hinsawdd ynglŷn ag adolygiad Llywodraeth Cymru o ffyrdd. Mae hi'n ymddangos bod gohebiaeth ddiweddar a gafwyd oddi wrth y Dirprwy Weinidog Newid Hinsawdd yn awgrymu nawr fod y weinyddiaeth yn datblygu'r broses statudol ar gyfer cyffyrdd 15 ac 16 ar yr A55 er gwaethaf y posibilrwydd y gallai'r gwaith hwnnw gael ei ddiddymu gan y panel sy'n adolygu'r ffyrdd. Mae hi'n ymddangos hefyd fod y diweddariad yn gwrth-ddweud datganiad y Dirprwy Weinidog a wnaethpwyd yn gynharach eleni sef ei fod yn rhewi pob prosiect ffyrdd newydd yng Nghymru. Mewn gwirionedd, mae Llywodraethau Cymru olynol wedi llusgo eu traed dro ar ôl tro o ran bwrw ymlaen â'r gwaith arfaethedig hwn i wella ffyrdd, gan anghofio'r cyfan am y trigolion a'r busnesau yn Nwygyfylchi, Penmaenmawr a Llanfairfechan yn fy etholaeth i. Nid yw hi'n iawn i Lywodraeth Cymru fod yn bwrw ymlaen â phroses statudol ar gyfer y cyffyrdd hyn, gan wario rhagor o arian y trethdalwyr, dim ond i banel adolygu ffyrdd ddod ymlaen a diddymu'r prosiect yn gyfan gwbl. Felly, gyda hyn mewn golwg, rwy'n galw nawr am ddatganiad gan y Gweinidog i egluro'r sefyllfa hurt hon. Diolch.
English: Llywydd, the Deputy Minister will publish a written statement tomorrow that will provide Members with further information about the roads review.
Welsh: Llywydd, bydd y Dirprwy Weinidog yn cyhoeddi datganiad ysgrifenedig yfory a fydd yn rhoi rhagor o wybodaeth i'r Aelodau am yr adolygiad o ffyrdd.
English: Diolch, Llywydd. Thank you, Minister, for the statement. In the recent response you sent to a joint letter that was sent from me and the Chair of the Equality and Social Justice Committee, you set out a number of details. Could you tell us more about the discussions you've had with the UK Government about progressing the timeline for the Afghan citizens resettlement scheme, building on what Heledd Fychan asked you earlier? I'm particularly concerned about the plight of women and girls who are at risk of dehumanising treatment and human rights abuses by the Taliban. And finally, Minister, in your letter to our committees, you set out that the UK Government, you were hoping, would engage with the Welsh Government and the UN Refugee Agency, the UNHCR, about eligibility for that scheme. Have you had any engagement as yet with the UNHCR itself about this matter from an international relations perspective, please?
Welsh: Diolch, Llywydd. Diolch, Gweinidog, am y datganiad. Yn yr ymateb diweddar fe wnaethoch chi anfon llythyr ar y cyd a anfonwyd oddi wrth Gadeirydd y Pwyllgor Cydraddoldeb a Chyfiawnder Cymdeithasol a minnau, ac ynddo fe wnaethoch chi nodi nifer o fanylion. A wnewch chi ddweud mwy wrthym ni am y trafodaethau a gawsoch chi gyda Llywodraeth y DU ynghylch datblygu'r amserlen ar gyfer cynllun ailsefydlu dinasyddion o Affganistan, gan adeiladu ar yr hyn a ofynnodd Heledd Fychan i chi'n gynharach? Rwy'n pryderu yn arbennig am drafferthion menywod a merched sydd mewn perygl o driniaeth annynol ac anghyfiawnder o ran eu hawliau dynol gan y Taliban. Ac yn olaf, Gweinidog, yn eich llythyr chi at ein pwyllgorau ni, roeddech chi'n dweud y byddai Llywodraeth y DU, roeddech chi'n gobeithio, yn ymgysylltu â Llywodraeth Cymru ac Asiantaeth Ffoaduriaid y Cenhedloedd Unedig, yr UNHCR, ynghylch cymhwysedd ar gyfer y cynllun hwnnw. A ydych chi wedi bod ag unrhyw gysylltiad â'r UNHCR ei hun hyd yma ynghylch y mater hwn o safbwynt cysylltiadau rhyngwladol, os gwelwch chi'n dda?
English: Thank you, Minister, for your statement. I think it's absolutely essential that we support those who've supported us, albeit that they've supported us in another country. We know that we support our own armed forces, and that is absolutely right, yet the work that they do, predominantly, is elsewhere. So, I'm really proud that we here in Wales are a nation of sanctuary. Of course, many of the questions I was going to ask you have already been asked, so I won't restate those. But there are a few obvious questions I think that we need looking at. In terms of the settled status, once individuals have achieved that, of course, if they are in a position to do so, they can then share their expertise with the communities they find themselves settled into by working. And that is an advantage, of course, to everybody. And the ongoing support, of course, that has been mentioned several times, is essential. But I'm concerned, and it's been raised elsewhere, about the impact within families, particularly on girls and women, and making sure that they're not cut off from the wider support that's afforded to everybody. I think it's essential that women's voices are heard, and that when we're speaking to leaders in those communities we make absolutely every effort, and that we do speak to the women and to the girls to make sure that they are safe in the homes that they now find themselves in. Thank you.
Welsh: Diolch, Gweinidog, am eich datganiad chi. Rwy'n credu ei bod hi'n gwbl hanfodol ein bod ni'n cefnogi'r rhai sydd wedi ein cefnogi ni, er eu bod nhw wedi ein cefnogi ni mewn gwlad arall. Fe wyddom ni ein bod ni'n cefnogi ein lluoedd arfog ein hunain, ac mae hynny'n gwbl briodol, ac eto mae'r gwaith a wnân nhw, yn bennaf, yn digwydd mewn mannau eraill. Felly, rwy'n falch iawn ein bod ni yma yng Nghymru yn genedl noddfa. Wrth gwrs, mae llawer o'r cwestiynau yr oeddwn yn mynd i'w gofyn i chi wedi cael eu gofyn yn barod, felly nid wyf i am ofyn yr un rhai eto. Ond mae yna rai cwestiynau amlwg rwy'n credu bod angen i ni eu hystyried. O ran statws preswylydd sefydlog, pan fydd unigolion wedi cael hwnnw, wrth gwrs, os ydyn nhw mewn sefyllfa i wneud felly, fe allan nhw rannu eu harbenigedd nhw wedyn gyda'r cymunedau y maen nhw'n cael eu setlo ynddyn nhw drwy eu gwaith. Ac mae honno'n fantais fawr, wrth gwrs, i bawb. Ac mae'r gefnogaeth barhaus, wrth gwrs, sydd wedi cael ei chrybwyll sawl tro, yn hanfodol. Ond rwyf i'n pryderu, ac mae hyn wedi cael ei godi mewn mannau eraill, am yr effaith o fewn teuluoedd, yn enwedig ar ferched a menywod, a sicrhau nad ydyn nhw'n cael eu torri i ffwrdd oddi wrth y gefnogaeth fwy eang a roddir i bawb. Rwyf i o'r farn ei bod hi'n hanfodol i leisiau menywod gael eu clywed, a phan fyddwn ni'n siarad ag arweinwyr yn y cymunedau hynny rydym ni'n gwneud pob ymdrech bosibl, a'n bod ni yn siarad â'r menywod a'r merched i sicrhau eu bod nhw'n ddiogel yn y cartrefi y maen nhw'n eu cael eu hunain ynddyn nhw nawr. Diolch.
English: I thank the Minister. We will now take a short break to allow for some changeovers in the Chamber.
Welsh: Diolch yn fawr i'r Gweinidog. Byddwn ni nawr yn cymryd toriad byr er mwyn caniatáu ambell i newid yn y Siambr. Felly'r toriad i ddilyn.
English: Thank you for the statement, Minister. I'd firstly like to commend those who have been at the fore of rolling out the vaccine across Wales, and those staff working to keep us safe, as well, with the number, as you say, of COVID cases and hospitalisations continuing to rise. I note that health boards in our region have spoken over the weekend about a perfect storm of COVID hospitalisations, sickness absence and staff vacancies. It is, as I'm sure you would agree, absolutely essential that staff and patients are clear on what the recovery plan looks like, not least for those 600,000 people who are still waiting for treatments. People in Wales have stuck to the rules to help to keep them, their families and their communities safe, but despite that, COVID cases and hospitalisations have continued to rise. Minister, I just have this question: could you please comment on the working relationship with the UK Government with regard to public messaging around the prevalence of COVID in our communities? Thank you. Diolch yn fawr iawn.
Welsh: Diolch i chi am y datganiad, Gweinidog. Yn gyntaf, hoffwn ganmol y rhai sydd wedi bod ar flaen y gad o ran cyflwyno'r brechlyn ledled Cymru, a'r staff hynny sy'n gweithio i'n cadw'n ddiogel, hefyd, gyda'r nifer, fel rydych chi'n ei ddweud, o achosion COVID a derbyniadau i'r ysbyty yn parhau i godi. Rwy'n sylwi bod byrddau iechyd yn ein rhanbarth ni wedi siarad dros y penwythnos am storm berffaith o dderbyniadau COVID i ysbytai, absenoldeb oherwydd salwch a swyddi gwag staff. Fel y byddech, rwy'n siŵr, yn cytuno, mae'n gwbl hanfodol bod staff a chleifion yn glir ynghylch sut olwg sydd ar y cynllun adfer, yn enwedig i'r 600,000 o bobl hynny sy'n dal i aros am driniaethau. Mae pobl yng Nghymru wedi cadw at y rheolau i helpu i'w cadw nhw, eu teuluoedd a'u cymunedau'n ddiogel, ond er gwaethaf hynny, mae achosion COVID a derbyniadau i'r ysbyty wedi parhau i godi. Gweinidog, dim ond y cwestiwn hwn sydd gen i: a wnewch chi roi sylwadau ar y berthynas waith â Llywodraeth y DU o ran negeseuon cyhoeddus ynghylch nifer yr achosion o COVID yn ein cymunedau? Diolch. Diolch yn fawr iawn.
English: Minister, I hear your comments around elective surgery and getting people out of hospital to free up beds, but my colleague Russell George asked you a question - do you agree that the Welsh ambulance service is in crisis - and I'd be really grateful if you could answer that comment. But, Minister, even before the pandemic, we were seeing waiting list times increasing, with people right across Wales living with life-changing pain. Over the pandemic, people understood that there would be delays, but it comes to a point where we do need to start to treat people. I know first hand what this is like. Someone very close to me was a fit and health person no more than two years ago. They've been waiting for a hip operation, and now, they're on the strongest type of painkillers that doctors can prescribe, and they cannot even get out of bed in the morning without assistance from friends and family. I hear cases like this on a daily basis from my constituents, who are taking out loans and remortgaging their homes so they can access private treatment, so that they can live a pain-free life. After years of paying into the system, this simply cannot continue to happen. You told me months ago that people would need to be understanding, you've put extra money into the system and that we would need to manage expectations. But I think the time has now come to take urgent action, and I ask you: what steps can you take to address this issue before some people will be confined to a life of agony and suffering? Diolch, Deputy Llywydd.
Welsh: Gweinidog, rwy'n clywed eich sylwadau ynghylch llawdriniaeth ddewisol a chael pobl allan o'r ysbyty i ryddhau gwelyau, ond gofynnodd fy nghyd-Aelod Russell George gwestiwn i chi - ydych chi'n cytuno bod gwasanaeth ambiwlans Cymru mewn argyfwng - a byddwn i'n ddiolchgar iawn pe gallech chi ateb y sylw hwnnw. Ond, Gweinidog, hyd yn oed cyn y pandemig, roeddem ni'n gweld amseroedd rhestrau aros yn cynyddu, a phobl ledled Cymru yn byw gyda phoen sy'n newid bywydau. Dros y pandemig, roedd pobl yn deall y byddai oedi, ond mae'n dod i bwynt lle mae angen i ni ddechrau trin pobl. Rwy'n gwybod yn uniongyrchol sut beth yw hyn. Roedd rhywun agos iawn i mi yn berson ffit ac iach ddim mwy na dwy flynedd yn ôl. Maen nhw wedi bod yn aros am lawdriniaeth clun, ac yn awr, maen nhw ar y math cryfaf o gyffuriau lladd poen y gall meddygon eu rhagnodi, ac ni all hyd yn oed godi allan o'r gwely yn y bore heb gymorth gan ffrindiau a theulu. Rwy'n clywed am achosion fel hyn yn ddyddiol gan fy etholwyr, sy'n cymryd benthyciadau ac yn ailforgeisio eu cartrefi er mwyn gallu cael triniaeth breifat, er mwyn iddyn nhw allu byw bywyd di-boen. Ar ôl blynyddoedd o dalu i mewn i'r system, ni all hyn barhau i ddigwydd. Fe wnaethoch chi ddweud wrthyf fisoedd yn ôl y byddai angen i bobl fod yn amyneddgar, eich bod wedi rhoi arian ychwanegol i'r system ac y byddai angen i ni reoli disgwyliadau. Ond rwy'n credu bod yr amser wedi dod nawr i gymryd camau brys, ac rwy'n gofyn i chi: pa gamau allwch chi eu cymryd i fynd i'r afael â'r mater hwn cyn y bydd rhai pobl yn cael eu cyfyngu i fywyd o ofid a dioddefaint? Diolch, Dirprwy Lywydd.
English: You will be aware that a number of health boards, including Cwm Taf Morgannwg University Health Board, have put measures in place once again to restrict visitors to their sites, which, of course, is understandable. But, once again, we've seen restrictions in terms of when a partner or another individual can be with a woman giving birth, and it's only during birth and immediately afterwards that can happen - during active labour, as it's described. There are no visitors to prenatal or postnatal wards either, and there's only one person in terms of paediatric and neonatal appointments. With over 20,000 people in the stadium last week watching Wales, and I was one of them, I have received phone calls and e-mails that are very emotional from mothers talking about the impact of this on their own mental health, fathers saying that this impacts that important bond between themselves and their children, and in terms of paediatrics, children wanting both parents there, and children in tears because that can't happen. Is there anything that we can do to provide those assurances and to ensure that people get the support when they are most vulnerable and in most need of that company and to have that bond with their children so that this doesn't become a responsibility for mothers alone?
Welsh: Fe fyddwch yn ymwybodol, fel nifer o fyrddau iechyd, fod Bwrdd Iechyd Prifysgol Cwm Taf Morgannwg wedi rhoi mesurau mewn grym unwaith eto i gyfyngu ymwelwyr i'w safleoedd, sydd, wrth gwrs, yn ddealladwy. Ond, unwaith eto, rydym wedi gweld cyfyngu o ran pryd gall bartner neu berson arall fod gyda dynes sy'n rhoi genedigaeth, a dim ond yn ystod y geni ac yn syth wedi'r geni mae hynny, sef active labour. Does dim ymwelwyr i'r wardiau cyn-enedigol ac ôl-enedigol chwaith, a dim ond un person o ran apwyntiadau pediatrig a neonatal. Gyda dros 20,000 o bobl yn y stadiwm wythnos diwethaf yn gwylio Cymru, a finnau'n un ohonyn nhw, dwi wedi cael galwadau ffôn ac e-byst eithriadol o emosiynol gan famau yn sôn am effaith hyn o ran eu hiechyd meddwl nhw, tadau yn sôn bod hyn yn effeithio'r bond pwysig yna rhyngddyn nhw â'u plant, ac o ran pediatrig, plant eisiau'r ddau riant yna a phlant yn crio oherwydd eu bod nhw'n methu cael y ddau riant yna gyda nhw. Oes yna unrhyw beth a allwn ni ei wneud i roi'r sicrwydd yna a sicrhau bod pobl yn cael cefnogaeth pan maen nhw ar eu mwyaf bregus ac angen y gwmnïaeth yna a hefyd cael y bond gyda'u plant, fel ei bod hi'n gydradd a ddim yn disgyn fel bod hyn yn gyfrifoldeb jest i famau yn unig?
English: Well, thank you very much. I'm aware that a number of the health boards have now restricted visitors. I'm very pleased to see that there are exceptions, and that people do have a right to attend the birth, and I have to say that that is already an exception. I think that, of course, is very important. And I understand too that people are looking at the stadium, but the stadium is an outdoor venue, and what we're talking about here is an indoor environment where there is a great deal of infection already, and part of our job is to protect people from this infection. So, I'm very aware that there are possibilities that you will stand up again next week and ask, 'Well, why are there so many infections in our hospitals? Why is there so much COVID around still in our hospitals?' So, this balance is really difficult to strike, and that's why I'm very pleased that there's an exception that at least people can attend to see their children being born. But I understand the sensitivity, that they want to be there post-birth as well, but we do have to allow the health boards to look at the situation in their communities and to make that call, because that call is a clinical decision, it's very important, and they have to consider that.
Welsh: Wel, diolch yn fawr. Dwi'n ymwybodol fod nifer o'r byrddau iechyd erbyn hyn wedi cyfyngu ar yr ymwelwyr. Dwi'n falch i weld bod yna eithriadau a bod hawl gyda phobl i fynd i'r enedigaeth, ac mae'n rhaid dweud bod hwnna eisoes yn eithriad, a dwi'n meddwl bod hwnna, wrth gwrs, yn bwysig. A dwi'n deall hefyd fod pobl yn edrych ar y stadiwm, ond mae stadiwm tu fas, a beth rydym ni'n sôn amdano yw awyrgylch sydd tu fewn lle mae yna eisoes lot o haint. Mae'n rhan o'n swydd ni i ddiogelu pobl rhag yr haint yma, ac felly dwi'n ymwybodol iawn bod yna bosibilrwydd y byddwch chi'n sefyll lan yr wythnos nesaf a gofyn i fi pam mae cymaint o haint yn ein hysbytai ni, pam mae cymaint o bobl yn dal COVID yn ein hysbytai ni. Felly, mae'r balans yma yn rili anodd, a dyna pam dwi'n falch bod yna eithriad, bod o leiaf pobl yn gallu mynd i weld eu plant nhw yn cael eu geni, ond dwi'n deall y sensitifrwydd eu bod nhw eisiau bod yna ar ôl y geni hefyd. Ond mae'n rhaid i ni adael i'r byrddau iechyd edrych ar y sefyllfa yn eu cymunedau nhw a gwneud y galwad, achos mae'r galwad yna yn rhywbeth sy'n glinigol, sy'n bwysig hefyd, mae'n rhaid iddyn nhw ei ystyried.
English: Thank you, Deputy Presiding Officer. Thank you for that statement, Minister. I welcome and support the decision that you've come to that 12 to 15-year-olds should have the opportunity now to be vaccinated, and it's also great to see the importance of keeping our children in schools and educated in schools as being a factor in making that decision. It is paramount, obviously, that we keep our children in school as much as possible, and it's also important that, as the child makes that final decision on whether to be vaccinated, parents and children work together on coming to that conclusion on whether they should have the vaccination. As we know, in some cases, that won't happen. Now, as the parent of an 11-year-old, a nearly 12-year-old, I'm a little concerned about him coming to a different conclusion than I would want for him, and my concerns are centred around the information that will be given to him and how that's presented to him as has already been outlined by Rhun and Russell. But it's how we are going to reach out to those children and how we are going to engage with them, and expanding on the children commissioner's concerns as well, we need to ensure that the quality of information is there and the impact of their decision is also included. Are we going to use videos? Because I can't see my child, for example, reading through reams of paper, or the equivalent online. So, I just wanted your reassurance on that, that we are going to actively engage children in a way that they will respond to -
Welsh: Diolch, Dirprwy Lywydd. Diolch i chi am y datganiad hwnnw, Gweinidog. Rwyf yn croesawu ac yn cefnogi'r penderfyniad yr ydych chi wedi dod iddo y dylai pobl ifanc 12 i 15 mlwydd oed gael y cyfle nawr i gael eu brechu, ac mae hefyd yn wych gweld pwysigrwydd cadw ein plant mewn ysgolion a'u haddysgu mewn ysgolion yn ffactor wrth wneud y penderfyniad hwnnw. Yn amlwg, mae'n hollbwysig ein bod yn cadw ein plant yn yr ysgol gymaint â phosibl, ac mae'n bwysig hefyd, wrth i'r plentyn wneud y penderfyniad terfynol hwnnw ynghylch a ddylai gael ei frechu, fod rhieni a phlant yn cydweithio i ddod i'r casgliad hwnnw ynghylch a ddylent gael y brechiad. Fel y gwyddom ni, mewn rhai achosion, ni fydd hynny'n digwydd. Nawr, fel rhiant i blentyn 11 mlwydd oed, bron yn 12 mlwydd oed, rwy'n poeni braidd amdano'n dod i gasgliad gwahanol nag y byddwn i yn dymuno iddo ddod iddo, ac mae fy mhryderon yn canolbwyntio ar y wybodaeth fydd yn cael ei rhoi iddo a sut mae hynny'n cael ei gyflwyno iddo fel sydd eisoes wedi'i amlinellu gan Rhun a Russell. Ond sut ydym ni'n mynd i estyn allan at y plant hynny a sut ydym ni'n mynd i ymgysylltu â nhw, ac ehangu ar bryderon y comisiynydd plant hefyd, mae angen i ni sicrhau bod ansawdd y wybodaeth yno a bod effaith eu penderfyniad hefyd yn cael ei chynnwys. Ydyn ni'n mynd i ddefnyddio fideos? Oherwydd ni allaf ddychmygu fy mhlentyn i, er enghraifft, yn darllen drwy lwythi o bapurau, neu gyfwerth ar-lein. Felly, roeddwn i eisiau cael eich sicrwydd ynghylch hynny, ein bod yn mynd i ymgysylltu'n weithredol â phlant mewn ffordd y byddan nhw'n ymateb iddi -
English: The Member's had her time. I'm sorry, but we'll have to stop and ask the question there.
Welsh: Mae'r Aelod wedi cael ei hamser. Mae'n ddrwg gennyf, ond bydd yn rhaid i ni stopio a gofyn y cwestiwn yn y fan yna.